«Մոսկվա» կինոթատրոնի դիմաց` Շառլ Ազնավուրի անվան հրապարակում, տեսնելով Եղիշե Չարենցի և Մհեր Մկրտչյանի արձանները` շատերն ուրախացան, հպարտության զգացում ունեցան: Տարեցները հիշեցին, որ այս հրապարակում` «Տուրիստ» սրճարանում, հաճախ էր լինում Մհեր Մկրտչյանը` շրջապատված Լևոն Ներսիսյանի, Ազատ Շերենցի, Վաղինակ Մարգունու ընկերակցությամբ: Շատ ավելի տարեցները, ովքեր 1930-ականներին դպրոցականներ էին եղել, հիշեցին նույն այս սրճարանում հաճախ հայտնվող Եղիշե Չարենցին...… Կարծես մեր մեծերը Երևան էին վերադարձել, ու Աբովյան փողոցը ստացել էր իր նախկին տեսքը: